Die Voortrekkers Kanonkop Brackenfellop - 13 September 2010
Post date: 13-Sep-2010 19:13:38
Kan julle glo - ons staan aan die einde van die derde kwartaal! Ons sluit die kwartaal op 'n heel prettige wyse af met ons jaarlikse Bokjol. Almal - van klein tot groot - moet baie energie en 'n lang asem saambring.
Waar: NG Kerk Heidekoppie (saal)
Toegangsfooi: Nie-bederfbare kruideniersware ( 1 itempie per persoon)
(Pasta, suiker , speserye, blikkies kos - net nie baked beans - pap, of wat jy ook al beskikbaar het)
Iets te ete:
Daar word heerlike hamburgers verkoop @ R15.00 elk, of 4 @ R50.00.
Bestellings kan tot Woensdagmiddag 15:00 by my geplaas word. (Stuur jou getalle per epos).
Ons is die kerk baie dankbaar dat hulle die saal gratis aan ons beskikbaar gestel het; normaalweg sou dit ons R600.00 kos. Om dankie te sê ondersteun ons hulle sendingprojekte ( kospakkies aan minder bevoorregtes en die hamburger verkope).